सन् १९७५ मा आजकै दिन : जोलीको जन्म 
सन् १९७५ मा आजकै दिन (जुन ४) मा अमेरिकी अभिनेत्री एन्जेलिना जोलीको जन्म भएको थियो । अमेरिकाको लस एन्जलसमा जन्मिएकी जोली अभिनयसँगै मानवीय कार्यका लागि विश्वभर परिचित छिन् ।
काठमाडौँ — सन् १९७५ मा आजकै दिन (जुन ४) मा अमेरिकी अभिनेत्री एन्जेलिना जोलीको जन्म भएको थियो । अमेरिकाको लस एन्जलसमा जन्मिएकी जोली अभिनयसँगै मानवीय कार्यका लागि विश्वभर परिचित छिन् ।जोलीका पिता जोन भोइट पनि अभिनेता हुन् । ली स्ट्रासबर्ग थिएटर तथा फिल्म इन्स्टिच्युटमा दुई वर्ष अध्ययन गरेकी जोलीले पछि न्युयोर्क विश्वविद्यालयमा ड्रामा विषय अध्ययन गरिन् । ‘लुकिङ टु गेट आउट (१९८२)’ मा बालकलाकार रहेकी जोली ‘ह्याकर्स (१९९५)’ मा मुख्य भूमिकामा देखिइन् । ‘जोलीले १९९९ मा ‘गर्ल, इन्टरप्टेड’ फिल्मबाट अस्कर अवार्ड जितेकी थिइन् । त्यसका साथै उनले तीन पटक गोल्डेन ग्लोब अवार्डस् जितेका जितिसकेकी छन् । जोलीका ‘मिस्टर एन्ड मिसेस स्मिथ (२००५)’, ‘वान्टेड (२००८)’, ‘साल्ट (२००८)’, ‘मालिफिसेन्ट (२०१४)’, ‘इटर्नल्स (२०२१)’ लगायतका फिल्म चर्चित छन् । अभिनयका अलाबा जोली संरक्षण, शिक्षा, महिला अधिकार र शरणार्थीका क्षेत्रमा क्रियाशील छिन् ।